Faustino Juste Domínguez

Faustino Juste Domínguez, nado en Salceda de Caselas en 1871, foi un agrarista e político galego.

Traxectoria
Fillo de Casimiro Juste, alcalde de Salceda de Caselas na Primeira República. Foi presidente da Federación Agrária Municipal de Salceda en 1914, e o enlace e receptor das remesas do Centro de Proteccion Agrícola do Distrito de Salceda e da Pro-Federación de Agricultores do Distrito de Salceda no Río de Xaneiro. Promoveu a Escola da Paxariña na Feira e o Torreiro da Feira. Foi concelleiro e Tenente Alcalde durante a Ditadura de Primo de Rivera. Coa chegada da República, foi de novo concelleiro republicano até 1936.

 Vida persoal 

Casou con Serafina Vaqueiro Martínez en 1899. O seu fillo Salustiano Juste Vaqueiro, emigrante en Río, fixo fortuna e foi un destacado promotor e financiador de obras en Salceda e para o seu barrio da Feira (entre elas o Tele-Club).

Véxase tamén
Ligazóns externas
O apostol do agrarismo Basilio Álvarez en Salceda de Caselas

Categoría:Personalidades do agrarismo

Categoría:Concelleiros de Salceda de Caselas

Categoría:Concelleiros de Galicia durante a Restauración
Categoría:Concelleiros de Galicia durante a II República

Categoría:Nados en Salceda de Caselas
Categoría:Nados en 1871
Categoría:Personalidades de Galicia sen imaxes